Lietuvos Respublikos Vyriausybė

nutarimas

DĖL 2018 METų pereinamojo laikotarpio nacionalinės paramos

2018 m. rugpjūčio 29 d. Nr. 862

Vilnius

Atsižvelgdama į 2013 m. gruodžio 17 d. Europos Parlamento ir Tarybos reglamento (ES) Nr. 1307/2013, kuriuo nustatomos pagal bendros žemės ūkio politikos paramos sistemas ūkininkams skiriamų tiesioginių išmokų taisyklės ir panaikinami Tarybos reglamentas (EB) Nr. 637/2008 ir Tarybos reglamentas (EB) Nr. 73/2009 (OL 2013 L 347, p. 608), su paskutiniais pakeitimais, padarytais 2015 m. gruodžio 2 d. Komisijos deleguotuoju reglamentu (ES) Nr. 2016/142 (OL 2016 L 28, p. 8), 37 straipsnio 4 dalį, Lietuvos Respublikos Vyriausybė nutaria:

Nustatyti, kad:

1. Žemės ūkio veiklos subjektams 2018 metų pereinamojo laikotarpio nacionalinės paramos už pieną, gyvulius ir pasėlius bendra mokėtina suma turi neviršyti 28,6 mln. Eur.

2. Pereinamojo laikotarpio nacionalinės paramos už pieną, gyvulius ir pasėlius dydį pagal reglamento (ES) Nr. 1307/2013 37 straipsnio 4 dalį nustato Lietuvos Respublikos žemės ūkio ministras.

Ministras Pirmininkas	Saulius Skvernelis

Žemės ūkio ministras	Giedrius Surplys